
	Emendi għal abbozz ta' att

	Fl-emendi li jsiru mill-Parlament, it-test emendat huwa indikat b'tipa grassa u korsiva. Test korsiv normali huwa indikazzjoni għas-servizzi tekniċi li turi partijiet tal-abbozz ta' att li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika partikolari). Il-korrezzjonijiet proposti huma soġġetti għall-qbil tas-servizzi tekniċi involuti.

L-intestatura ta' kwalunkwe emenda għal att eżistenti, li l-abbozz ta' att ikollu l-ħsieb li jemenda, ikun fiha t-tielet u r-raba' linji li jidentifikaw rispettivament l-att eżistenti u d-dispożizzjoni kkonċernata f'dak l-att. Il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-abbozz ta' att ma jkunx emenda, huma indikati b'tipa grassa. It-tħassir eventwali li jikkonċerna dawn il-partijiet jiġi indikat kif ġej: [...].

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal direttiva tal-Parlament Ewropew u tal-Kunsill li temenda d-Direttiva 2000/75/KE fir-rigward tat-tilqima kontra l-bluetongue
(COM(2010)0666 – 05499/2011 – C7‑0032/2011 – 2010/0326(COD))

(Proċedura leġiżlattiva ordinarja: l-ewwel qari)

Il-Parlament Ewropew,

–
wara li kkunsidra l-proposta mill-Kummissjoni lill-Kunsill (COM(2010)0666),

–
wara li kkunsidra l-ittra tal-Kunsill fid-data 26 ta' Jannar 2011, li fiha l-Kunsill iqis li l-bażi ġuridika għandha tiġi modifikata u jitlob lill-Parlament Ewropew jadotta l-pożizzjoni tiegħu dwar il-proposta tal-Kummissjoni fuq il-bażi tal-Artikolu 43(2) tat-Trattat dwar il-Funzjonament tal-Unjoni Ewropea (05499/2011 - C7-0032/2011),

–
wara li kkunsidra l-Artikoli 294(2) u l-Artikolu 43(2) tat-Trattat dwar il-Funzjonament tal-Unjoni Ewropea,

–
wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,

–
wara li kkunsidra l-opinjoni tal-Kumitat Ekonomiku u Soċjali Ewropew tal-15 ta' Marzu 2011
,

–
wara li kkunsidra l-opinjoni tal-Kumitat għall-Affarijiet Legali dwar il-modifika mitluba tal-bażi ġuridika,

–
wara li kkunsidra l-Artikoli 55 u 37 tar-Regoli ta' Proċedura tiegħu,

–
wara li kkunsidra r-rapport tal-Kumitat għall-Agrikoltura u l-Iżvilupp Rurali (A7-0121/2011),

1.
Jadotta l-pożizzjoni tiegħu fl-ewwel qari li tidher hawn taħt;

2.
Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

3.
Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.

<RepeatBlock-Amend><Amend>Emenda

<NumAm>1</NumAm>
<DocAmend>Proposta għal direttiva – att li jemenda</DocAmend>
<Article>Kunsiderazzjoni 1</Article>
	

	Test propost mill-Kummissjoni
	Emenda

	Wara li kkunsidra t-Trattat dwar il-Funzjonament tal-Unjoni Ewropea,
	Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(2) tiegħu,


<TitreJust>Ġustifikazzjoni</TitreJust>
Il-proposta oriġinarja tissejjes fuq il-bażi ġuridika tal-Artikolu 15 tad-Direttiva 92/119/KE, li l-użu tagħha ma jkunx konformi mat-Trattat. Skont it-Trattat ta' Lisbona, il-funzjoni leġiżlattiva hija eżerċitata konġuntament mill-Parlament u mill-Kunsill (Artikolu 14(1) TUE) u fis-settur tal-agrikoltura tapplika l-proċedura leġiżlattiva ordinarja (Artikolu 43(2) TFUE).

</Amend>
<Amend>Emenda

<NumAm>2</NumAm>
<DocAmend>Proposta għal direttiva – att li jemenda</DocAmend>
<Article>Kunsiderazzjoni 2</Article>
	

	Test propost mill-Kummissjoni
	Emenda

	Wara li kkunsidra d-Direttiva tal-Kunsill 92/119/KEE tas-17 ta' Diċembru 1992 li tintroduċi miżuri ġenerali Komunitarji għall-kontroll ta' ċertu mard tal-annimali u l-miżuri speċifiċi li għandhom x'jaqsmu mal-marda vexxikolari tal-ħnieżer1 u b'mod partikolari t-tieni inċiż tal-Artikolu 15 tagħha,
	imħassar


</Amend>

<Amend>Emenda

<NumAm>3</NumAm>
<DocAmend>Proposta għal direttiva – att li jemenda</DocAmend>
<Article>Premessa 5 a (ġdida)</Article>
	

	Test propost mill-Kummissjoni
	Emenda

	
	(5a) Sabiex tippermetti li r-regoli l-ġodda jibbenefikaw liż-żmien tat-tilqim fl-2011, id-Direttiva għandha tidħol fis-seħħ fil-jum wara l-pubblikazzjoni tagħha f'Il-Ġurnal Uffiċjali.


</Amend>
<Amend>Emenda

<NumAm>4</NumAm>
<DocAmend>Proposta għal direttiva – att li jemenda</DocAmend>
<Article>Artikolu 2 – paragrafu 1 – subparagrafu 1</Article>
	

	Test propost mill-Kummissjoni
	Emenda

	1. L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva sa mhux aktar tard mit-30 ta' April 2011. Huma għandhom jikkomunikaw it-test ta' dawk id-dispożizzjonijiet lill-Kummissjoni minnufih, kif ukoll tabella ta' korrelazzjoni bejn dawk id-dispożizzjonijiet u din id-Direttiva.
	1. L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva sa mhux aktar tard mit-30 ta' Ġunju 2011. Huma għandhom jikkomunikaw it-test ta' dawk id-dispożizzjonijiet lill-Kummissjoni minnufih, kif ukoll tabella ta' korrelazzjoni bejn dawk id-dispożizzjonijiet u din id-Direttiva.


</Amend>

<Amend>Emenda
<NumAm>5</NumAm>
<DocAmend>Proposta għal direttiva – att li jemenda</DocAmend>
<Article>Artikolu 2 –paragrafu 1 –subparagrafu 1</Article>
	

	Test propost mill-Kummissjoni
	Emenda

	Huma għandhom japplikaw dawk id-dispożizzjonijiet mil-1 ta' Mejju 2011.
	Huma għandhom japplikaw dawk id-dispożizzjonijiet l-iktar tard mill-1 ta' Lulju 2011.


</Amend>

<Amend>Emenda

<NumAm>6</NumAm>
<DocAmend>Proposta għal direttiva – att li jemenda</DocAmend>
<Article>Artikolu 3</Article>
	

	Test propost mill-Kummissjoni
	Emenda

	Din id-Direttiva għandha tidħol fis-seħħ fl-20 jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
	Din id-Direttiva għandha tidħol fis-seħħ fil-jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.


</Amend>
</RepeatBlock-Amend>
NOTA SPJEGATTIVA

Sitwazzjoni attwali

Il-bluetongue hija marda li tolqot l-annimali li jixtarru (bħall-qobla, in-nagħaġ u l-mogħoż).  Mill-ewwel snin tal-2000, f'bosta Stati Membri, inklużi dawk tal-Ewropa ċentrali u tat-Tramuntana, ġraw diversi mewġiet epizootiċi li kkawżaw danni sinifikanti f'termini ta' morbilità, mortalità u telf kummerċjali ta' annimali.

Id-Direttiva tal-Kunsill 2000/75/KE tal-20 ta' Novembru 2000 li tistabbilixxi dispożizzjonijiet speċifiċi għall-kontroll u l-eradikazzjoni tal-bluetongue, inklużi regoli dwar it-tilqim. Dawn ir-regoli huma intiżi għall-użu tal-hekk imsejħa "vaċċini ħajjin immoderati" li kienu l-uniċi vaċċini disponibbli meta d-Direttiva ġiet adottata għaxar snin ilu. Dawk il-vaċċini jistgħu jwasslu għal tixrid mhux mixtieq tal-virus tal-vaċċin f'annimali li ma rċevewx it-tilqima. Għal din ir-raġuni, id-Direttiva 2000/75/KE tippermetti t-tilqim f'żoni speċifikament deżinjati biss, fejn il-marda effettivament seħħet u li fihom ġew imposti restrizzjonijiet għaċ-ċaqliq tal-annimali.

F'dawn l-aħħar snin però, saru disponibbli "vaċċini inattivati" ġodda.  B'differenza mill-"vaċċini ħajjin immoderati", dawn il-vaċċini inattivati ma jippreżentawx ir-riskju ta' tixrid mhux mixtieq tal-virus tal-vaċċin u għalhekk jistgħu jintużaw b'suċċess barra miż-żoni li fihom ġew imposti restrizzjonijiet għaċ-ċaqliq tal-annimali.

Objettiv u kamp ta' applikazzjoni tal-proposta tal-Kummissjoni

L-objettiv tal-proposta tal-Kummissjoni huwa dak li jagħmel iktar flessibbli r-regoli relatati mat-tilqim kontra l-bluetongue, partikolarment billi tippermetti l-użu ta' vaċċini inattivati barra miż-żoni li fihom ġew imposti restrizzjonijiet għaċ-ċaqliq tal-annimali. 

Pożizzjoni tar-rapporteur

Fil-prinċipju, ir-rapporteur huwa favorevoli għall-proposta tal-Kummissjoni. Din ittaffi xi restrizzjonijiet li saru superfluwi fid-dawl tal-iżviluppi reċenti tal-produzzjoni ta' vaċċini. Ir-regoli l-ġodda jgħinu lill-Istati Membri jużaw b'mod aktar effikaċi t-tilqim għall-kontroll tal-bluetongue u tnaqqas il-piż li din il-marda tirrappreżenta għas-settur agrikolu.

Ir-rapporteur huwa tal-fehma li l-bażi ġuridika użata fil-proposta oriġinali tal-Kummissjoni għandha tiġi modifikata. Ir-rapporteur jappoġġa l-pożizzjoni tal-Kunsill espressa fl-ittra tas-26 ta' Jannar 2011, li skont din, l-att li jemenda d-Direttiva tal-Kunsill 2000/75/KE għandu jkun adottat mill-koleġiżlaturi fil-qafas tal-proċedura leġiżlattiva ordinarja skont l-Artikolu 43(2). 
OPINJONI TAL-KUMITAT GĦALL-AFFARIJIET LEGALI DWAR IL-BAŻI LEGALI PROPOSTA
Is-Sur Paolo De Castro

President

Kumitat għall-Agrikoltura u l-Iżvilupp Rurali

BRUSSELL

Suġġett:
<Titre>Opinjoni dwar il-bażi legali tal-proposta għal direttiva tal-Kunsill li temenda d-Direttiva 2000/75/KE fir-rigward tat-tilqima kontra l-bluetongue (COM(2010)0666 – C7-0032/2011 – 2010/0326(COD))</Titre>
Sinjur President,

B'ittra tal-10 ta' Frar 2011, inti tlabt lill-Kumitat għall-Affarijiet Legali skont it-termini tal-Artikolu 37(2) tar-Regoli ta' Proċedura, tagħti l-opinjoni tagħha dwar l-emenda kkontemplata għall-bażi ġuridika tal-proposta msemmija aktar 'il fuq tal-K'mmissjoni, jiġifieri l-bdil fil-bażi ġuridika minn Artikolu 15 tad-Direttiva tal-Kunsill 92/119/KEE għal Artikolu 43(2) tat-TFUE. 

Il-kumitat eżamina l-kwestjoni msemmija hawn fuq waqt il-laqgħa tiegħu tad-28 ta' Frar 2011.

Sfond

Il-proposta għal Direttiva tal-Kunsill li temenda d-Direttiva 2000/75/KE f'dak li għandu x'jaqsam mat-tilqim kontra l-bluetongue ġiet preżentata lill-Kunsill mill-Kummissjoni fil-15 ta' Novembru 2010. Fit-18 ta' Novembru 2010, il-President tal-AGRI talab l-opinjoni tas-Servizz Legali tal-Parlament dwar il-validità tal-bażi ġuridika tal-proposta u s-Servizz Legali wieġeb fil-25 ta' Novembru. Sussegwentement, fit-8 ta' Diċembru 2010, il-President tal-AGRI bagħat ittra lill-Kummissjoni u lill-Kunsill li fiha qanqal dubji serji dwar il-proċedura għall-adozzjoni tal-proposta. Talab ukoll lill-Kummissjoni tirtira l-proposta tagħha u lill-Kunsill ma jadottahiex imma jistenna għall-preżentata ta' waħda ġdida min-naħa tal-Kummissjoni. Ġie propost li l-proposta l-ġdida tkun imsejsa fuq l-Artikolu 43(2) tat-TFUE. Fl-ittra saret enfasi li l-Kummissjoni kienet użat bażi ġuridika sekondarja, li “(...) donnha kienet illegali fid-dawl tal-każistika tal-Qorti tal-Ġustizzja (b'mod partikolari d-deċiżjoni tagħha tas-6 ta' Mejju 2008 fil-każ C-133/06)” u ntqal ukoll li “(...) skont it-Trattat ta' Lisbona, il-funzjoni leġiżlattiva issa hija kondiviża bejn il-Parlament u l-Kunsill u, billi l-Artikolu 202 KE issa ġie sostitwit, il-Kunsill m'għadx għandu poter leġiżlattiv awtonomu. Għal dak li għandu x'jaqsam mal-atti leġiżlattivi fil-qasam tal-agrikultura skont it-termini tal-Artikolu 43(2) tat-TFUE, hija l-proċedura leġiżlattiva ordinarja li tapplika għall-adozzjoni tagħhom." 

Il-proposta kienet diskussa mill-Grupp ta' Ħidma Uffiċjali Kapijiet Veterinarji tal-Kunsill fit-2 ta' Diċembru 2010. F'dik il-laqgħa, is-Servizz Legali tal-Kunsill ta parir lid-delegazzjonijiet kontra l-użu tal-bażi ġuridika sekondarja għall-proposta u fisser il-fehma li għandha tkun imsejsa fuq l-Artikolu 43(2) TFUE. 

Invista ta' dan kollu, il-Kunsill iddeċieda li ma juża l-bażi ġuridika proposta mill-Kummissjoni. Il-Kummissjoni fissret li ma setax ikun mistenni li l-proposta tiġi rtirata u rimpjazzata bi proposta msejsa fuq l-Artikolu 43(2) TFUE b'mod li tippermetti li l-adozzjoni tagħha mill-Parlament u mill-Kunsill issir qabel il-kampanja ta' tilqim tal-2011.  

Minħabba fl-urġenza ta' dak l-objettiv, f'ittra datata 26 ta' Jannar 2011 indirizzata lill-President tal-Parlament, il-Kunsill ittrażmetta l-proposta lill-Parlament u ppropona li l-ko-leġiżlaturi jimmodifikaw il-bażi ġuridika għall-Artikolu 43(2) TFUE. Il-Kunsill jistieden ukoll lill-Parlament jadotta l-pożizzjoni tiegħu fuq il-proposta tal-Kummissjoni dwar din il-bażi skont il-proċedura leġiżlattiva ordinarja. Ir-rappreżentanti tal-Kummissjoni għamluha ċara li l-Kummissjoni ma kinitx se tobjetta għal dan l-approċċ.

Il-Kumitat għall-Biedja u l-Iżvilupp Rurali bħala l-kumitat responsabbli għandu l-ħsieb jemenda l-bażi ġuridika tal-proposta kif suġġerit mill-Kunsill.

I. Il-bażijiet ġuridiċi in kwestjoni 
Il-proposta tal-Kummissjoni hija msejsa fuq l-Artikolu 15 tad-Direttiva tal-Kunsill 92/119/KEE tas-17 ta' Diċembru 1992 li tintroduċi miżuri ġenerali Komunitarji għall-kontroll ta' ċertu mard tal-annimali u l-miżuri speċifiċi li għandhom x'jaqsmu mal-marda vexxikolari tal-ħnieżer
 , li tgħid kif ġej:

"Artikolu 15

Bħala deroga mid-disposizzjonijiet ġenerali stabbiliti f'din id-Direttiva, id-disposizzjonijiet speċifiċi li għandhom x'jaqsmu mal-miżuri tal-kontroll u ta' l-eradikazzjoni għal kull waħda mill-mardiet rispettivi:

— ikunu, għall-marda vesikulari tal-ħnieżer, stabbiliti fl-Anness II dwar il-marda vesikulari tal-ħnieżer,

— ikunu, għal kull waħda mill-mard l-ieħor elenkati fl-Anness I, adottati mill-Kunsill, filwaqt li jaġixxi b'maġġoranza kwalifikata fuq proposta mill-Kummissjoni." 
L-Anness I jismu "Lista obbligatorja tal-mard notifikabbli” u jinkludi l-bluetongue.

Il-bażi ġuridika proposta mill-Kunsill u mill-AGRI hija l-Artikolu 43(2) TFUE, li jgħid kif ġej: "2. Il-Parlament Ewropew u l-Kunsill, li jaġixxu skont il-proċedura leġiżlattiva ordinarja u wara konsultazzjoni mal-Kumitat Ekonomiku u Soċjali, għandhom jistabbilixxu l-organizzazzjoni komuni tas-swieq agrikoli prevista fl-Artikolu 40(1) kif ukoll id-dispożizzjonijiet l-oħra meħtieġa għall-kisba tal-objettivi tal-politika agrikola komuni u l-politika komuni tas-sajd.” (l-enfasi hija miżjuda)
II. L-għażla ta' bażi ġuridika min-naħa tal-Kummissjoni

Il-għażla tal-bażi ġuridika hija spjegata mill-Kummissjoni fil-memorandum spjegattiv kif ġej: "Il-bażi legali tad-Direttiva 2000/75/KE hija t-tieni inċiż tal-Artikolu 15 tad-Direttiva tal-Kunsill 92/119/KEE tas-17 ta' Diċembru 1992 li tintroduċi miżuri ġenerali Komunitarji għall-kontroll ta' ċertu mard tal-annimali u l-miżuri speċifiċi li għandhom x'jaqsmu mal-marda vexxikolari tal-ħnieżer (l-"att bażiku"), li jistipula li l-Kunsill jista' jadotta dispożizzjonijiet speċifiċi relatati mal-miżuri ta' kontroll u eradikazzjoni għal kwalunkwe marda tal-annimali mniżżla fl-Anness I mad-Direttiva, meta jaġixxi b'maġġoranza kwalifikata fuq proposta mill-Kummissjoni. Billi l-att bażiku li jistabbilixxi din il-bażi legali għadu fis-seħħ, il-legalità tas-setgħat mogħtija lill-Kunsill f'dan l-att mhumiex affettwati mid-dħul fis-seħħ tat-Trattat ta' Lisbona u dawn is-setgħat jibqgħu esklużivament tal-Kunsill." (l-enfasi hija miżjuda) Intużat diċitura tixtiebaħ f'ittra tal-15 ta' Novembru 2010 mid-Direttur Ġenerali tad-DĠ SANCO lill-President tal-AGRI: “Il-bażi ġuridika tad-Direttiva tal-Kunsill 2000/75/KE dwar il-kontroll u l-eradikazzjoni tal-bluetongue [tinsab] fid-Direttiva tal-Kunsill 92/119/KEE, li tiddisponi li l-Kunsill jista' jadotta dispożizzjonijiet speċifiċi marbutin mal-miżuri ta' kontroll u eradikazzjoni għal għadd ta' mard tal-annimali, fosthom il-bluetongue, abbażi ta' maġġoranza kwalifikata favur proposta min-naħa tal-Kummissjoni. Billi l-att bażiku li jistabbilixxi din il-bażi legali għadu fis-seħħ, il-legalità tas-setgħat mogħtija lill-Kunsill f'dan l-att mhumiex affettwati mid-dħul fis-seħħ tat-Trattat ta' Lisbon. Għal dawn il-mottivi, il-proposta tal-Kummissjoni hija indirizzata biss lill-Kunsill.”

III. L-approċċ tal-Qorti tal-Ġustizzja

Ċerti prinċipji joħorġu mill-każistika tal-Qorti. L-ewwel nett, inkunsiderazzjoni tal-konsegwenzi tal-bażi legali f'termini ta' kompetenza sostantiva u l-proċedura, l-għażla ta' bażi legali korretta hija ta' importanza kostituzzjonali
. It-tieni nett, skont it-termini tal-Artikolu 13(2) TUE, kull istituzzjoni għandha taġixxi fil-limiti tal-poteri lilha mit-Trattat
 u r-regoli li jirrigwardaw il-manjiera li biha l-istituzzjonijiet tal-Komunità jaslu għad-deċiżjonijiet tagħhom jinsabu fit-Trattat u ma humiex għad-dispożizzjoni tal-Istati Membri jew tal-istituzzjonijiet infushom
.

Fid-deċiżjoni tas-6 ta' Mejju 2008 fil-Kawża C-133/06, il-Qorti tal-Ġustizzja qatgħetha kontra l-użu ta' bażi ġuridika sekondarja min-naħa tal-istituzzjonijiet tal-UE f'dawn it-termini li ġejjin: 

"56
Li jkun rikonoxxut li istituzzjoni tista' tistabbilixxi bażijiet legali sekondarji, kemm biex jissaħħu jew biex ikunu ffaċilitati regoli dettaljati għall-adozzjoni ta' att legali, tfisser l-istess bħal li dik l-istituzzjoni tingħata s-setgħa leġiżlattiva li tmur lilhinn minn dik mogħtija mit-Trattat.
57
Dan jippermetti wkoll lill-istituzzjoni kkonċernata biex iddgħajjef il-prinċipju tal-bilanċ istituzzjonali li jeħtieġ li kull istituzzjoni trid teżerċita s-setgħat tagħha b'attenzjoni għas-setgħat ta' istituzzjonijiet oħra (Kawża C-70/88 Il-Parlament v il-Kunsill [1990] ECR I‑2041, paragrafu 22).”

Isegwi mid-deċiżjoni tal-Qorti li l-leġiżlatur tal-UE jista' jadotta att leġiżlattiv biss jekk jaġixxi skont il-proċeduri li hemm dispost għalihom fit-Trattat u ma jistax jimxi fuq bażi ġuridika u proċeduri addizzjonali tiegħu stess għall-adozzjoni ta' att. 

IV. L-għan u l-kontenut tal-miżuri proposti

Il-proposta tittanta temenda d-Direttiva tal-Kunsill 2000/75/KE tal-20 ta' Novembru 2000 li tiddelinea dispożizzjonijiet speċifiċi għall-kontroll u l-eradikazzjoni tal-bluetongue
, li kienet adottata fuq il-bażi tal-Artikolu 15 tad-Direttiva tal-Kunsill 92/119/KEE tas-17 ta' Diċembru 1992 li tintroduċi miżuri Komunitarji ġenerali għall-kontroll ta' ċertu mard ta' l-annimali u miżuri speċifiċi li għandhom x'jaqsmu mal-marda vexxikulari tal-majjali. Id-Direttiva 92/119/KEE ġiet adottata fuq il-bażi tal-Artikolu 43 tat-Trattat li jistabbilixxi l-Komunità Ekonomika Ewropea, li bħalissa huwa l-Artikolu 43 tat-TFUE, bħala miżura fil-qasam tal-agrikultura.

Għandu jiġi nnutata li l-għażla tal-bażi ġuridika għal att ma tiddependix mill-konvinzjoni tal-istituzzjoni relevanti dwar l-objettiv segwit iżda għandha “tkun ibbażata fuq elementi oġġettivi, suġġetti għal stħarriġ ġudizzjarju”
, bħal ma huma l-għan u l-kontenut tal-miżura
.  
L-objettiv tal-proposta huwa li jiddaħħlu possibilitajiet ta' tilqim addizzjonali kontra l-marda tal-bluetongue u li "jitħaffef il-piż fuq is-settur agrikolu ppreżentat minn dik il-marda” (premessa 5 tal-proposta). Għalhekk toloqt il-politika agrikola u għandha tkun imsejsa fuq l-Artikolu 43(2) tat-TFUE. 
V. Konklużjoni

Huwa meqjus li l-Artikolu 15 tad-Direttiva 92/119/KEE ma hijiex bażi ġuridika valida għall-adozzjoni tal-proposta, li pjuttost għandha tkun imsejsa fuq l-Artikolu 43(2) TFUE.

Fil-laqgħa tiegħu tat-28 ta' Frar 2011, il-Kumitat għall-Affarijiet Legali b'konsegwenza ta' dan kollu ddeċieda b'mod unanimi
, b'14-il vot, li jirrakkomanda li l-proposta tkun imsejsa fuq l-Artikolu 43(2) TFUE.

Dejjem tiegħek,

Klaus-Heiner Lehne

